الحقيقة إن أوروبا كلها كانت بتحتفل بالنصر ده، لدرجة إن بابا الكنيسة أمر بسَكِّ أوسمة لتخليد ذكرى مذبحة باريس، وكتب على الأوسمة دي (إعدام الملحدين والكفّار)، وأمر كمان بإطلاق المدافع وإقامة القُدَّاس في شتى الكنائس الأوروبية، ودعا الفنانين ومنهم الرسام الأيطالي الشهير (چورچيو فازاري) إلى توثيق مناظر المذبحة على حوائط الفاتيكان من الداخل، وهتلاقي جدارياته ما زالت موجودة لغاية النهارده، وتحمل اسم (مذبحة يوم القديس بارثولوميو St. Bartholomew's Day massacre)، وكمان ذكرها الفيلسوف الفرنسي (فرانسوا فولتير) في كتابه (رسالة في التسامح A Letter Concerning Toleration).